આશ્લેષાના મન અને આંખો બંને ઉચાટ સાથે કોલેજ માં ડૉ. અનિમેષ ને શોધી રહ્યા હતાં. ત્રણેક દિવસથી ડૉ. અનિમેષે કોલેજમાં દેખા નહોતી દીધી એટલે ત્વરિત આશ્લેષા ઉચાટ મન સાથે ડૉ. અનિમેષ મળવા એમની ઓફિસ પહોંચી ગઈ. ડૉ. અનિમેષ ઓફિસમાંય નહોતા પણ એમના ટેબલ પર એક ડાયરી પડી હતી. આશ્લેષા પામી ગઈ કે એ ડૉ. અનિમેષની પર્સનલ ડાયરી હતી. પહેલા તો એને મન થયું કે કોઈ ની પર્સનલ ડાયરી ને ના વાંચે પણ એની જિજ્ઞાસા એને એમ કરતાં રોકી ના શકી અને એ એક પછી એક ઝડપ થી ડાયરીના પાનાં ઊથલાવતી રહી. ડાયરીમાં લખેલા કેટલાક વાક્યો એના નજર આગળથી પસાર થઈ રહ્યા હતા.